CELEX: 52018PC0020
Language: el
Date: 2018-01-18
Title: Πρόταση ΟΔΗΓΙΑ ΤΟΥ ΣΥΜΒΟΥΛΙΟΥ για την τροποποίηση της οδηγίας 2006/112/ΕΚ όσον αφορά τους συντελεστές φόρου προστιθέμενης αξίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.1.2018
            COM(2018) 20 final
            2018/0005(CNS)
            Πρόταση
            ΟΔΗΓΙΑ ΤΟΥ ΣΥΜΒΟΥΛΙΟΥ
            για την τροποποίηση της οδηγίας 2006/112/ΕΚ όσον αφορά τους συντελεστές φόρου προστιθέμενης αξίας  
            {SWD(2018) 7 final}{SWD(2018) 8 final}
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Η παρούσα πρωτοβουλία αποτελεί μέρος της δέσμης μέτρων δίκαιης φορολογίας για τη δημιουργία ενός ενιαίου φόρου προστιθέμενης αξίας της ΕΕ (ΦΠΑ) που ανήγγειλε ο πρόεδρος Juncker στην επιστολή προθέσεων που συνόδευε την ομιλία του για την κατάσταση της Ένωσης 2017
                     1
                  . Η δέσμη μέτρων περιλαμβάνει δύο προτάσεις για τροποποίηση της οδηγίας ΦΠΑ
                     2
                  , μία όσον αφορά το οριστικό σύστημα ΦΠΑ για το διασυνοριακό εμπόριο
                     3
                   και μία που εκδίδεται μαζί με την παρούσα πρωτοβουλία όσον αφορά τις μικρές επιχειρήσεις, καθώς και πρόταση κανονισμού του Συμβουλίου για την καταπολέμηση της απάτης στον τομέα του ΦΠΑ
                     4
                  . 
               
               
                  Ο ΦΠΑ είναι ο παλαιότερος φόρος κατανάλωσης στην Ευρώπη. Το 1967 αναλήφθηκε η δέσμευση για τη θέσπιση οριστικού συστήματος ΦΠΑ το οποίο θα λειτουργούσε στο εσωτερικό της Ευρωπαϊκής Κοινότητας με τον ίδιο τρόπο που θα λειτουργούσε και στο εσωτερικό μίας μόνο χώρας
                     5
                   χωρίς να συμφωνηθούν ειδικοί κανόνες σχετικά με τους συντελεστές ΦΠΑ εκτός από την εφαρμογή κανονικού συντελεστή ΦΠΑ. Στα κράτη μέλη επιτρεπόταν να εφαρμόζουν απεριόριστο αριθμό μειωμένων και αυξημένων συντελεστών ΦΠΑ και δεν επιβάλλονταν κατώτατα ή ανώτατα όρια συντελεστών
                     6
                  .
               
               
                  Η κατάργηση των φορολογικών συνόρων μεταξύ των κρατών μελών έως τα τέλη του 1992 κατέστησε αναγκαία την επανεξέταση του τρόπου φορολόγησης του εμπορίου αγαθών εντός της Κοινότητας. Στόχος ήταν η φορολόγηση των αγαθών στη χώρα καταγωγής, η οποία αντανακλούσε πλήρως την ιδέα μιας πραγματικής εσωτερικής αγοράς. Δεδομένου ότι δεν είχαν ωριμάσει οι πολιτικές και τεχνικές συνθήκες για ένα τέτοιο σύστημα, εγκρίθηκε ένα μεταβατικό καθεστώς ΦΠΑ
                     7
                  . 
               
               
                  Για το μεταβατικό σύστημα απαιτούνταν κανόνες σχετικά με τους συντελεστές ΦΠΑ ώστε να αποφεύγονται στρεβλώσεις στις διασυνοριακές αγορές και συναλλαγές μετά την κατάργηση των φορολογικών συνόρων. Τον Οκτώβριο του 1992, το Συμβούλιο συμφώνησε σχετικά με κανόνες περιορισμού της διακριτικής ευχέρειας των κρατών μελών να καθορίζουν συντελεστές ΦΠΑ
                     8
                  . Απαιτήθηκε από τα κράτη μέλη να εφαρμόσουν κανονικό συντελεστή ΦΠΑ ύψους τουλάχιστον 15 % και μπορούσαν να εφαρμόζουν έναν ή δύο μειωμένους συντελεστές, οι οποίοι δεν μπορούσαν να είναι κατώτεροι του 5 %, σε ορισμένα καθορισμένα αγαθά και υπηρεσίες (παράρτημα III της οδηγίας ΦΠΑ). Κατά παρέκκλιση, επιτράπηκε στα κράτη μέλη να εξακολουθήσουν να εφαρμόζουν κατώτερους συντελεστές, συμπεριλαμβανομένων των μηδενικών συντελεστών, καθώς και μειωμένο συντελεστή σε αγαθά ή υπηρεσίες που δεν περιλαμβάνονταν στον κατάλογο, εφόσον οι εν λόγω συντελεστές ίσχυαν ήδη την 1η Ιανουαρίου 1991.
               
               
                  Στόχος αυτών των παρεκκλίσεων ήταν να επιτρέψουν, κατά τη διάρκεια μεταβατικής περιόδου, την προοδευτική προσαρμογή των εθνικών νομοθεσιών σε καθορισμένους τομείς με τους κοινούς κανόνες
                     9
                  , δεδομένου ότι για την πλήρη θέσπιση οριστικού συστήματος ΦΠΑ που βασίζεται στη φορολόγηση στη χώρα καταγωγής απαιτούνταν εναρμονισμένοι κανόνες. Ως εκ τούτου, οι εν λόγω παρεκκλίσεις έπρεπε να παύσουν να ισχύουν κατά την αντικατάσταση του μεταβατικού καθεστώτος φορολόγησης των συναλλαγών μεταξύ των κρατών μελών από το εν λόγω οριστικό σύστημα ΦΠΑ. 
               
               
                  Τον Ιούλιο του 2003 η Επιτροπή πρότεινε την απλούστευση των κανόνων σχετικά με τους μειωμένους συντελεστές ΦΠΑ
                     10
                   μέσω της κατάργησης όλων των μειωμένων συντελεστών που εφαρμόζονταν στα αγαθά και τις υπηρεσίες που δεν εμπίπτουν στο πεδίο εφαρμογής του παραρτήματος III, αλλά το Συμβούλιο δεν συμφώνησε με αυτή τη μερική κατάργηση των παρεκκλίσεων
                     11
                   και μέχρι σήμερα όλες οι παρεκκλίσεις παραμένουν σε ισχύ.
               
               
                  Η κατάργηση ή λήξη των παρεκκλίσεων ήταν δικαιολογημένη στον βαθμό που το οριστικό σύστημα ΦΠΑ προβλεπόταν να βασίζεται στην αρχή της φορολόγησης στο κράτος μέλος καταγωγής, η οποία προϋποθέτει την προσέγγιση των συντελεστών ΦΠΑ. 
               
               
                  Ωστόσο, το 2012, δεδομένης της μη επίτευξης ουσιαστικής προόδου όσον αφορά τη σύγκλιση των συντελεστών, η Επιτροπή αποφάσισε, με τη συμφωνία του Συμβουλίου και του Ευρωπαϊκού Κοινοβουλίου, να εγκαταλείψει τον στόχο της θέσπισης οριστικού συστήματος ΦΠΑ με βάση την αρχή της χώρας καταγωγής υπέρ ενός συστήματος το οποίο θα βασίζεται στην αρχή του προορισμού
                     12
                  .
               
               
                  Εντωμεταξύ, ο τόπος φορολόγησης των υπηρεσιών άλλαξε, επίσης, σταδιακά προς τη χώρα προορισμού από το 2010. Η απόφαση ελήφθη το 2008, όταν το Συμβούλιο ενέκρινε πρόταση με σκοπό την αποφυγή στρεβλώσεων του ανταγωνισμού μεταξύ κρατών μελών που εφαρμόζουν διαφορετικούς συντελεστές ΦΠΑ
                     13
                  . Ως εκ τούτου, οι παροχές υπηρεσιών σήμερα φορολογούνται σχεδόν στο σύνολό τους με βάση την αρχή του προορισμού. Η τελική εφαρμογή της αρχής της φορολόγησης των υπηρεσιών στο κράτος μέλος προορισμού έλαβε χώρα το 2015. Έκτοτε, όλες οι παροχές τηλεπικοινωνιακών, ραδιοφωνικών και τηλεοπτικών και ηλεκτρονικών υπηρεσιών από επιχείρηση προς καταναλωτή (B2C) φορολογούνται στον τόπο διαμονής του λήπτη και όχι πλέον στον τόπο εγκατάστασης του παρέχοντος την υπηρεσία.
               
               
                  Όλα τα παραπάνω οδήγησαν την Επιτροπή να προτείνει στο σχέδιο δράσης της για τον ΦΠΑ
                     14
                  , του 2016, να αντικατασταθεί το ισχύον μεταβατικό καθεστώς φορολόγησης των συναλλαγών μεταξύ των κρατών μελών με οριστικό καθεστώς, βασισμένο στην αρχή της φορολόγησης στο κράτος μέλος προορισμού, με σκοπό τη δημιουργία ισχυρού ενιαίου ευρωπαϊκού χώρου ΦΠΑ. Ταυτόχρονα, η Επιτροπή ανακοίνωσε ότι η φορολόγηση στο κράτος μέλος προορισμού θα καταστήσει δυνατή την παροχή μεγαλύτερης ευελιξίας στα κράτη μέλη όσον αφορά τον καθορισμό των συντελεστών ΦΠΑ και ότι όλοι οι υφιστάμενοι επί του παρόντος μειωμένοι συντελεστές, συμπεριλαμβανομένων των παρεκκλίσεων, που εφαρμόζονται νόμιμα στα κράτη μέλη θα πρέπει να διατηρηθούν και θα μπορούν να είναι διαθέσιμοι σε όλα τα κράτη μέλη, εξασφαλίζοντας ίση μεταχείριση. Στο πρόγραμμα εργασίας της Επιτροπής για το 2017
                     15
                   συμπεριλήφθηκε νομοθετική πρόταση για τους συντελεστές ΦΠΑ.
               
               
                  Το Συμβούλιο στα συμπεράσματά του
                     16
                   σημείωσε τις κατευθύνσεις δράσης που πρότεινε η Επιτροπή στο σχέδιο δράσης για τον ΦΠΑ όσον αφορά το σύστημα συντελεστών ΦΠΑ, καθώς και την πρόθεσή της να υποβάλει νομοθετική πρόταση το 2017 που προβλέπει μεταρρύθμιση με την οποία επιδιώκεται περισσότερη ελευθερία των κρατών μελών στη διαμόρφωση των συντελεστών. Το Συμβούλιο εξέφρασε ικανοποίηση για την πρόθεση της Επιτροπής να υποβάλει πρόταση για αυξημένη ευελιξία, ούτως ώστε τα κράτη μέλη να μπορούν να επωφελούνται από τους ισχύοντες μειωμένους ή μηδενικούς συντελεστές σε άλλα κράτη μέλη. Ωστόσο, τόνισε ότι εξακολουθεί να απαιτείται επαρκής εναρμόνιση στην ΕΕ και ότι η λύση που θα επιλεγεί πρέπει να σταθμιστεί προσεκτικά ώστε να μην οδηγήσει σε στρέβλωση του ανταγωνισμού, αύξηση των επιχειρηματικών δαπανών και αρνητικό αντίκτυπο στη λειτουργία της ενιαίας αγοράς.
               
               
                  Στις 4 Οκτωβρίου 2017, η Επιτροπή εξέδωσε την πρώτη πρόταση για τη θέσπιση του οριστικού συστήματος για τη φορολόγηση των συναλλαγών μεταξύ κρατών μελών
                     17
                  , ενώ περιέγραψε τα διαδοχικά βήματα και τα επιμέρους βήματα για τη θέσπιση αυτού του συστήματος στην ανακοίνωσή της σχετικά με τη συνέχεια που δίνεται στο σχέδιο δράσης για τον ΦΠΑ
                     18
                  . Στην ανακοίνωσή της, η Επιτροπή επιβεβαίωσε ότι θα προτείνει μεταρρύθμιση των συντελεστών ΦΠΑ, η οποία θα συνάδει με το οριστικό καθεστώς που βασίζεται στην αρχή της φορολόγησης στο κράτος μέλος προορισμού και θα αντικαταστήσει σταδιακά το ισχύον μεταβατικό καθεστώς. Όταν τα αγαθά και οι υπηρεσίες θα φορολογούνται στο κράτος μέλος προορισμού, οι προμηθευτές των αγαθών/παρέχοντες τις υπηρεσίες δεν θα αποκομίζουν σημαντικό όφελος από την εγκατάσταση σε κράτος μέλος με χαμηλότερο συντελεστή και, επομένως, οι διαφορές στους συντελεστές ΦΠΑ δεν θα διαταράσσουν πλέον τη λειτουργία της ενιαίας αγοράς, υπό την προϋπόθεση ότι θα θεσπιστούν επίσης εγγυήσεις για την αποφυγή πιθανών κινδύνων, όπως η υποβάθμιση των εσόδων, η στρέβλωση του ανταγωνισμού, η πολυπλοκότητα και η έλλειψη ασφάλειας δικαίου.
               
               
                  Σύμφωνα με το σχέδιο δράσης για τον ΦΠΑ και λαμβανομένης υπόψη της εντολής από το Συμβούλιο, προτείνονται τροποποιήσεις στην οδηγία ΦΠΑ. Οι εν λόγω τροποποιήσεις θα πρέπει να συμπίπτουν με την ημερομηνία θέσης σε ισχύ του οριστικού συστήματος ΦΠΑ, προκειμένου να αποφευχθεί η πιθανότητα η λήξη των παρεκκλίσεων να εμποδίσει τα κράτη μέλη να διατηρήσουν τους περίπου 250 ισχύοντες μειωμένους συντελεστές και απαλλαγές με δικαίωμα έκπτωσης του ΦΠΑ που καταβλήθηκε στο προηγούμενο στάδιο.
               
               
                  Στο πλαίσιο οριστικού συστήματος ΦΠΑ, όλα τα κράτη μέλη θα πρέπει να περιορίζονται από τους ίδιους κανόνες και να τους παρέχεται ισότιμη ελευθερία όσον αφορά τον καθορισμό των συντελεστών ΦΠΑ. Η θέσπιση εναρμονισμένων και λιγότερο περιοριστικών κανόνων θα επιτρέψει σε όλα τα κράτη μέλη να εφαρμόζουν έναν επιπλέον μειωμένο συντελεστή μεταξύ του πέντε και του μηδέν τοις εκατό, πέραν των δύο μειωμένων συντελεστών ύψους τουλάχιστον πέντε τοις εκατό και της απαλλαγής με δικαίωμα έκπτωσης του ΦΠΑ που καταβλήθηκε στο προηγούμενο στάδιο, που επιτρέπονται επί του παρόντος. Αντί της διεύρυνσης του ήδη εκτενούς καταλόγου αγαθών και υπηρεσιών που μπορούν να υπαχθούν σε μειωμένους συντελεστές, το παράρτημα ΙΙΙ θα αντικατασταθεί από αρνητικό κατάλογο στον οποίο δεν μπορούν να εφαρμοστούν μειωμένοι συντελεστές. 
               
               
                  Παρότι είναι λιγότερο περιοριστικοί, οι εν λόγω νέοι κανόνες θα επιτρέψουν την ευρύτερη εφαρμογή της αρχής της φορολογικής ουδετερότητας, έναντι της οποίας στο ισχύον μεταβατικό σύστημα ΦΠΑ υπερισχύουν οι διατάξεις του παραρτήματος III και οι προσωρινές παρεκκλίσεις, οι οποίες έχουν περιορισμένο πεδίο εφαρμογής. Βάσει των νέων εναρμονισμένων κανόνων, τα κράτη μέλη θα πρέπει επίσης να διασφαλίζουν, αφενός, ότι οι μειωμένοι συντελεστές θεσπίζονται υπέρ των τελικών καταναλωτών και, αφετέρου, ότι ο καθορισμός των εν λόγω συντελεστών επιδιώκει στόχο γενικού συμφέροντος. Επιπλέον, τα κράτη μέλη θα πρέπει να διασφαλίζουν ότι ο σταθμισμένος μέσος συντελεστής του ΦΠΑ που εφαρμόζεται στις συναλλαγές για τις οποίες δεν είναι δυνατή η έκπτωση του ΦΠΑ υπερβαίνει πάντα το 12 %.
               
               
                  Πριν από την έναρξη ισχύος των νέων εναρμονισμένων κανόνων, η Επιτροπή δεσμεύεται σύμφωνα με το άρθρο 100 της οδηγίας ΦΠΑ να προβεί σε επανεξέταση του παραρτήματος ΙΙΙ προκειμένου να ληφθούν υπόψη συγκεκριμένα αιτήματα των κρατών μελών. Η επανεξέταση θα διεξαχθεί στο πλαίσιο της επιτροπής ΦΠΑ και θα συνοδευτεί από νομοθετική πρόταση της Επιτροπής για την προσαρμογή του παραρτήματος ΙΙΙ.
               
            
         
         
            
               •Συνοχή με τις ισχύουσες διατάξεις στον τομέα πολιτικής
            
            
               
                  Όσον αφορά την προσαρμογή των κανόνων σχετικά με τους συντελεστές σε ένα σύστημα που βασίζεται στην αρχή της φορολόγησης στο κράτος μέλος προορισμού, η παρούσα πρόταση συνάδει με την πρόταση για τη θέσπιση οριστικού συστήματος ΦΠΑ για τις συναλλαγές μεταξύ των κρατών μελών. 
               
            
            
               •Συνοχή με άλλες πολιτικές της Ένωσης
            
            
               
                  Η πρόταση συνάδει με τους στόχους του Προγράμματος βελτίωσης της καταλληλότητας και της αποδοτικότητας του κανονιστικού πλαισίου (REFIT).
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Η οδηγία τροποποιεί την οδηγία ΦΠΑ βάσει του άρθρου 113 της Συνθήκης για τη λειτουργία της ΕΕ (ΣΛΕΕ). Το εν λόγω άρθρο προβλέπει ότι το Συμβούλιο, αποφασίζοντας ομόφωνα σύμφωνα με ειδική νομοθετική διαδικασία και μετά από διαβούλευση με το Ευρωπαϊκό Κοινοβούλιο και την Οικονομική και Κοινωνική Επιτροπή, εκδίδει διατάξεις για την εναρμόνιση των κανόνων των κρατών μελών στον τομέα της έμμεσης φορολογίας.
               
            
            
               •Επικουρικότητα (σε περίπτωση μη αποκλειστικής αρμοδιότητας) 
            
            
               
                  Σύμφωνα με την αρχή της επικουρικότητας, όπως ορίζεται στο άρθρο 5 παράγραφος 3 της Συνθήκης για την Ευρωπαϊκή Ένωση, η ανάληψη δράσης σε επίπεδο Ένωσης είναι εφικτή μόνον εφόσον οι επιδιωκόμενοι στόχοι δεν μπορούν να επιτευχθούν επαρκώς από τα κράτη μέλη ξεχωριστά και, συνεπώς, λόγω της κλίμακας ή των αποτελεσμάτων της προβλεπόμενης δράσης, μπορούν να επιτευχθούν καλύτερα από την ΕΕ.
               
               
                  Η ισχύουσα οδηγία ΦΠΑ δεν επιτρέπει στα κράτη μέλη να εφαρμόζουν μειωμένους συντελεστές ΦΠΑ στις παραδόσεις αγαθών και τις παροχές υπηρεσιών εκτός από αυτές που περιλαμβάνονται στο παράρτημα ΙΙΙ της οδηγίας ΦΠΑ, ακόμη και στις περιπτώσεις όπου η εφαρμογή μειωμένων συντελεστών ΦΠΑ δεν μπορεί να δημιουργήσει στρεβλώσεις του ανταγωνισμού ή στρέβλωση της λειτουργίας της εσωτερικής αγοράς. 
               
               
                  Επιπλέον, οι υφιστάμενες παρεκκλίσεις από τους γενικούς κανόνες (η δυνατότητα εφαρμογής μειωμένων συντελεστών στις παραδόσεις αγαθών και τις παροχές υπηρεσιών που δεν περιλαμβάνονται στο παράρτημα III ή η εφαρμογή μειωμένων συντελεστών κατώτερων του 5 %) θα λήξουν με την εισαγωγή του οριστικού καθεστώτος ΦΠΑ, με αποτέλεσμα την επιβολή ακόμη περισσότερων περιορισμών στα κράτη μέλη.
               
               
                  Συνεπώς, απαιτείται νομοθετική πρωτοβουλία σε επίπεδο ΕΕ για την τροποποίηση της οδηγίας προκειμένου να αποτραπεί η λήξη των παρεκκλίσεων και να διασφαλιστεί η ίση μεταχείριση των κρατών μελών.
               
            
            
               •Αναλογικότητα
            
            
               
                  Η πρόταση για τη μεταρρύθμιση των συντελεστών ΦΠΑ συνάδει με την αρχή της αναλογικότητας, δηλαδή δεν υπερβαίνει τα απαιτούμενα για την επίτευξη των στόχων των Συνθηκών. Ο καθορισμός και ο περιορισμός των συντελεστών ΦΠΑ θα πρέπει να εμπίπτουν στην αρμοδιότητα των κρατών μελών, υπό τον όρο της διασφάλισης της λειτουργίας της εσωτερικής αγοράς. Με την παρούσα πρωτοβουλία τα κράτη μέλη δεν θα υποχρεωθούν να καταργήσουν προσωρινά τους συντελεστές ΦΠΑ που εφαρμόζονται επί του παρόντος και, επιπλέον, θα τους επιτραπεί να εφαρμόζουν πλήρως τους κανόνες που σέβονται την αρχή της φορολογικής ουδετερότητας.
               
            
            
               •Επιλογή της νομικής πράξης
            
            
               
                  Απαιτείται οδηγία για την τροποποίηση της ισχύουσας οδηγίας ΦΠΑ.
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολόγηση
            
            
               
                  Το 2011 διενεργήθηκε αναδρομική αξιολόγηση στοιχείων του συστήματος ΦΠΑ της ΕΕ
                     19
                   από εξωτερικό σύμβουλο και τα πορίσματα της αξιολόγησης αποτέλεσαν σημείο αφετηρίας για την εξέταση του ισχύοντος συστήματος ΦΠΑ. Η αξιολόγηση συνοδευόταν από μελέτη σχετικά με τις οικονομικές επιπτώσεις της τρέχουσας διάρθρωσης των συντελεστών ΦΠΑ το 2013
                     20
                   και σχετικά με τη μεταρρύθμιση των κανόνων για τους συντελεστές ΦΠΑ στην ΕΕ το 2017
                     21
                  .
               
            
            
               •Διαβουλεύσεις με τα ενδιαφερόμενα μέρη
            
         
         
            
               
                  Πραγματοποιήθηκε ανοιχτή δημόσια διαβούλευση για 12 εβδομάδες, από τις 21 Δεκεμβρίου 2016 έως τις 21 Μαρτίου 2017, και προέκυψαν 327 εισηγήσεις
                     22
                  . Το 42 % των απαντησάντων υποστήριξε τη χορήγηση παρεκκλίσεων σε όλα τα κράτη μέλη, ενώ το 25 % τάχθηκε υπέρ της κατάργησής τους. Το ένα τέταρτο των απαντησάντων δεν εξέφρασε άποψη σχετικά με το θέμα και το 8 % των απαντησάντων ανέφερε ότι οι παρεκκλίσεις δεν θα πρέπει να επεκταθούν σε όλα τα κράτη μέλη, αλλά να καταστούν μόνιμες για τα κράτη μέλη που επωφελούνται επί του παρόντος από αυτές.
               
               
                  Πραγματοποιήθηκε διαβούλευση με τα κράτη μέλη μέσω της ομάδας για το μέλλον του ΦΠΑ (GFV), μιας άτυπης ομάδας εμπειρογνωμόνων της Επιτροπής που απαρτίζεται από εκπροσώπους των εθνικών φορολογικών αρχών και παρέχει στην Επιτροπή ένα φόρουμ διαβούλευσης με εμπειρογνώμονες σε θέματα ΦΠΑ από τα κράτη μέλη σχετικά με τις προνομοθετικές πρωτοβουλίες.
               
            
            
               •Εκτίμηση των επιπτώσεων
            
            
               
                  Η εκτίμηση των επιπτώσεων που συνοδεύει την παρούσα πρόταση εξετάστηκε από την επιτροπή ρυθμιστικού ελέγχου. Η επιτροπή διατύπωσε αρχικά αρνητική γνώμη και ακολούθως, έπειτα από την εκ νέου υποβολή τροποποιημένης εκτίμησης των επιπτώσεων, θετική γνώμη με επιφυλάξεις
                     23
                  . Στην τελική εκτίμηση των επιπτώσεων λαμβάνονται υπόψη όλες οι συστάσεις της επιτροπής, ενώ στο παράρτημα 1 του εγγράφου εργασίας των υπηρεσιών της Επιτροπής για την εκτίμηση των επιπτώσεων περιλαμβάνεται λεπτομερής επισκόπηση σχετικά με τον τρόπο με τον οποίο ελήφθησαν υπόψη οι συστάσεις. 
               
               
                  Εξετάστηκαν δύο επιλογές πολιτικής για την αντιμετώπιση του ζητήματος της λήξης των παρεκκλίσεων προκειμένου να καταστεί δυνατή η θέση σε ισχύ του οριστικού συστήματος ΦΠΑ. Η πρώτη επιλογή θα συνεπαγόταν τη χορήγηση των υφιστάμενων παρεκκλίσεων σε όλα τα κράτη μέλη με την ενσωμάτωση των εθνικών διατάξεων στην οδηγία ΦΠΑ· εντούτοις, αυτό θα ήταν πολύπλοκο από τεχνική και νομική άποψη και θα μπορούσε να προσκρούσει μελλοντικά στην αρχή της φορολογικής ουδετερότητας. Η δεύτερη και προτιμώμενη επιλογή θα αντιμετωπίσει το ζήτημα των παρεκκλίσεων μέσω της άρσης των περιορισμών που δημιούργησαν την ανάγκη θέσπισης των εν λόγω παρεκκλίσεων, ήτοι τον κατάλογο των αγαθών και υπηρεσιών που μπορούν να υπαχθούν σε μειωμένους συντελεστές ΦΠΑ (παράρτημα III) και το ελάχιστο όριο του 5 % για τους πρόσθετους μειωμένους συντελεστές. Θα αντικαταστήσει την ισχύουσα αρχή, βάσει της οποίας η θέσπιση μειωμένων συντελεστών είναι δυνατή μόνο εάν επιτρέπεται ειδικά, με την αρχή σύμφωνα με την οποία επιτρέπεται περιορισμένος αριθμός μειωμένων συντελεστών σε κάθε παράδοση αγαθών ή παροχή υπηρεσιών, εκτός εάν αυτό αποκλείεται ρητά. 
               
               
                  Προκειμένου να μειωθεί ο κίνδυνος της αυξημένης πολυπλοκότητας, τα κράτη μέλη θα υποχρεούνται, αφενός, να περιορίζουν στο μέτρο του δυνατού την εφαρμογή των μειωμένων συντελεστών στις παροχές B2C και, αφετέρου, να γνωστοποιούν τα στοιχεία σχετικά με τους ισχύοντες μειωμένους συντελεστές βάσει της στατιστικής ταξινόμησης προϊόντων ανά δραστηριότητα (CPA) και η Επιτροπή θα δημοσιεύει τα εν λόγω στοιχεία μέσω της υφιστάμενης βάσης δεδομένων για τους φόρους στην Ευρώπη «Taxes in Europe» (διαδικτυακή πύλη TEDB).
               
               
                  Ο κίνδυνος διαφορών μεταξύ των κρατών μελών δεν μπορεί να μειωθεί σε σύγκριση με την ισχύουσα κατάσταση καθώς, ανεξάρτητα από οποιαδήποτε αλλαγή στην οδηγία ΦΠΑ, τα κράτη μέλη εξακολουθούν να οφείλουν να σέβονται την αρχή της φορολογικής ουδετερότητας και τις διατάξεις της ΣΛΕΕ, ιδίως το άρθρο 107 (κρατικές ενισχύσεις), το άρθρο 110 (προστατευτική φορολογία) και το άρθρο 113 (στρεβλώσεις του ανταγωνισμού), κατά την εφαρμογή μειωμένων συντελεστών. 
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Η πρόταση δεν έχει καμία αρνητική επίπτωση στον ενωσιακό προϋπολογισμό. Οι ίδιοι πόροι ΦΠΑ υπολογίζονται ως ποσοστό επί της εναρμονισμένης βάσης που προκύπτει διαιρώντας τα έσοδα από τον ΦΠΑ με τον σταθμισμένο μέσο συντελεστή του ΦΠΑ, γεγονός που εξαλείφει όλες τις διαφορές μεταξύ των συντελεστών ΦΠΑ.
               
            
            
               5.ΛΟΙΠΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               
                  Μέχρι τη θέση σε ισχύ του οριστικού συστήματος ΦΠΑ, η Επιτροπή θα εξακολουθήσει να παρακολουθεί κατά πόσον τα κράτη μέλη τηρούν, κατά την εφαρμογή των μειωμένων συντελεστών, τους κατώτατους συντελεστές, καθώς και το πεδίο εφαρμογής του παραρτήματος III και των παρεκκλίσεων που τους χορηγήθηκαν.
               
               
                  Μετά τη θέση σε ισχύ του οριστικού συστήματος ΦΠΑ, η Επιτροπή θα παρακολουθεί την εφαρμογή του κανονικού συντελεστή στα προϊόντα που περιλαμβάνονται στον αρνητικό κατάλογο, την εφαρμογή των μειωμένων συντελεστών υπέρ των τελικών καταναλωτών και τη δημοσιονομική εγγύηση, στο πλαίσιο της οποίας κατά τον προσδιορισμό των ιδίων πόρων που προέρχονται από τον ΦΠΑ τα δεδομένα θα υπολογίζονται από τα κράτη μέλη και θα ελέγχονται από την Επιτροπή.
               
               
                  Μετά την έναρξη ισχύος των νέων κανόνων, η Επιτροπή θα καταρτίζει ανά πενταετία έκθεση αξιολόγησης για την επανεξέταση του αρνητικού καταλόγου και της δημοσιονομικής εγγύησης, η οποία θα κοινοποιείται στο Συμβούλιο. 
               
            
            
               •Επεξηγηματικά έγγραφα (για οδηγίες)
            
            
               
                  Η πρόταση δεν απαιτεί επεξηγηματικά έγγραφα σχετικά με τη μεταφορά στο εθνικό δίκαιο.
               
            
            
               •Αναλυτική επεξήγηση των επιμέρους διατάξεων της πρότασης
            
            
               
                  Τροποποιήσεις της οδηγίας 2006/112/ΕΚ με παραγωγή αποτελεσμάτων από τη θέση σε ισχύ του οριστικού καθεστώτος φορολόγησης των συναλλαγών μεταξύ των κρατών μελών
               
               
                  Οι μεταβατικές διατάξεις του τίτλου VIII κεφάλαιο 4, που επιτρέπουν την προσωρινή παρέκκλιση από τους γενικούς κανόνες και ισχύουν έως τη θέσπιση του οριστικού καθεστώτος, καταργούνται.
               
               
                  Το άρθρο 98 επιτρέπει στα κράτη μέλη να εφαρμόζουν κατ’ ανώτατο όριο δύο μειωμένους συντελεστές ύψους τουλάχιστον 5 %. Προκειμένου κάθε κράτος μέλος να είναι σε θέση να συνεχίσει να εφαρμόζει τους συντελεστές που ισχύουν επί του παρόντος και, παράλληλα, να διασφαλιστεί η ισότιμη μεταχείριση, τα κράτη μέλη θα μπορούν επίσης να εφαρμόζουν έναν μειωμένο συντελεστή για τον οποίο δεν θα απαιτείται το ελάχιστο όριο του 5 % και απαλλαγή με δικαίωμα έκπτωσης του ΦΠΑ εισροών. 
               
            
         
         
            
               
                  Τα κράτη μέλη οφείλουν να σέβονται ότι οι εν λόγω μειωμένοι συντελεστές και η απαλλαγή πρέπει να θεσπίζονται υπέρ των τελικών καταναλωτών και να εξυπηρετούν το γενικό συμφέρον. Ο «τελικός καταναλωτής» είναι το πρόσωπο που αποκτά αγαθό ή υπηρεσία για προσωπική χρήση, αποκλειομένης κάθε οικονομικής δραστηριότητας, και βαρύνεται, για το λόγο αυτό, με το φόρο. Από τα ανωτέρω προκύπτει ότι οι εν λόγω συντελεστές δεν μπορούν να εφαρμόζονται στα αγαθά και τις υπηρεσίες που μπορούν να χρησιμοποιηθούν μόνο ως ενδιάμεσες εισροές. Το γεγονός αυτό δεν αποκλείει τη χρήση τους σε αγαθά ή υπηρεσίες που χρησιμοποιούνται ως ενδιάμεσες εισροές, εάν πρόκειται για αγαθά ή υπηρεσίες που πωλούνται, κατά κανόνα, στους τελικούς καταναλωτές.
               
               
                  Το άρθρο 99α διασφαλίζει ότι, κατά τον καθορισμό των συντελεστών, τα κράτη μέλη εφαρμόζουν σταθμισμένο μέσο συντελεστή του ΦΠΑ που υπερβαίνει το 12 %. Ο σταθμισμένος μέσος συντελεστής του ΦΠΑ σε ένα κράτος μέλος λαμβάνει υπόψη όλους τους ισχύοντες συντελεστές ΦΠΑ και κάθε συντελεστής ΦΠΑ σταθμίζεται με το μερίδιο της αξίας των πράξεων που αφορούν αυτόν τον συντελεστή ως ποσοστό του συνόλου των φορολογητέων πράξεων. Ο σταθμισμένος μέσος συντελεστής λειτουργεί ως εγγύηση διασφάλισης των εσόδων, καθώς θα πρέπει να υπολογίζεται λαμβανομένων υπόψη μόνο των πράξεων για τις οποίες δεν είναι δυνατή η έκπτωση του ΦΠΑ. Αυτές περιλαμβάνουν κυρίως τις παραδόσεις αγαθών και την παροχή υπηρεσιών στους τελικούς καταναλωτές, αλλά και αυτές που πραγματοποιούνται στους απαλλασσόμενους τομείς της οικονομίας, συμπεριλαμβανομένων των δημόσιων οργανισμών.
               
               
                  Το άρθρο 100 υποχρεώνει την Επιτροπή να υποβάλλει κάθε πέντε έτη έκθεση στο Συμβούλιο για την επανεξέταση του πεδίου εφαρμογής του αρνητικού καταλόγου αγαθών και υπηρεσιών που πρέπει να υπάγονται στον κανονικό συντελεστή. Η επανεξέταση θα πρέπει να αρχίζει με διαβούλευση με την επιτροπή ΦΠΑ και να περιλαμβάνει επανεξέταση της εγγύησης διασφάλισης των εσόδων που περιγράφεται στο άρθρο 99α.
               
               
                  Το άρθρο 105 επιτρέπει στην Πορτογαλία να συνεχίσει να εφαρμόζει κατώτερους περιφερειακούς συντελεστές στις αυτόνομες περιοχές των Αζορών και της Μαδέρας, καθώς η εν λόγω παρέκκλιση χορηγήθηκε σε μόνιμη βάση. Ωστόσο, στο πλαίσιο του οριστικού συστήματος ΦΠΑ στην Πορτογαλία, θα πρέπει να διασφαλίζεται η τήρηση του ελάχιστου ορίου του 15 % για τον κανονικό συντελεστή στις περιοχές αυτές.
               
               
                  Το νέο παράρτημα ΙΙΙα περιγράφει τον αρνητικό κατάλογο και περιλαμβάνει τις παραδόσεις προϊόντων που υπόκεινται σε ειδικούς φόρους κατανάλωσης, καθώς και τις παραδόσεις αγαθών ή τις παροχές υπηρεσιών στις οποίες η εφαρμογή μειωμένων συντελεστών ή απαλλαγής με δικαίωμα έκπτωσης του ΦΠΑ που καταβλήθηκε στο προηγούμενο στάδιο μπορεί να οδηγήσει σε στρεβλώσεις του ανταγωνισμού. Ο κατάλογος διαρθρώνεται σύμφωνα με τη στατιστική ταξινόμηση προϊόντων ανά δραστηριότητα
                     24
                   και διευρύνεται με τη συμπερίληψη των παραδόσεων ορισμένων καταναλωτικών αγαθών με στόχο την αντιστάθμιση της μεγαλύτερης ευελιξίας που παρέχεται στα κράτη μέλη. 
               
               
                  Τα άρθρα 101, 102, 103, 104α και το παράρτημα III απαλείφονται, καθώς οι νέοι κανόνες θα καταστήσουν παρωχημένες τις διατάξεις τους.
               
               
                  Το άρθρο 94, το άρθρο 316 παράγραφος 1 στοιχείο γ), το άρθρο 378 παράγραφος 2 στοιχείο β) και το άρθρο 387 απαλείφονται λόγω της συμπερίληψης στο παράρτημα ΙΙΙα των παραδόσεων που πραγματοποιούνται βάσει του ειδικού καθεστώτος που εφαρμόζεται στα μεταχειρισμένα αγαθά και στα αντικείμενα καλλιτεχνικής και συλλεκτικής αξίας.
               
            
            
               2018/0005 (CNS)
            
            
               Πρόταση
            
            
               ΟΔΗΓΙΑ ΤΟΥ ΣΥΜΒΟΥΛΙΟΥ
            
            
               για την τροποποίηση της οδηγίας 2006/112/ΕΚ όσον αφορά τους συντελεστές φόρου προστιθέμενης αξίας  
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 113,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Κατόπιν διαβίβασης του σχεδίου νομοθετικής πράξης στα εθνικά κοινοβούλια,
            
            
               Έχοντας υπόψη τη γνώμη του Ευρωπαϊκού Κοινοβουλίου
                  25
               ,
            
            
               Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής
                  26
               ,
            
            
               Αποφασίζοντας σύμφωνα με ειδική νομοθετική διαδικασία,
            
            
               Εκτιμώντας τα ακόλουθα:
            
            
               (1)Οι κανόνες σχετικά με τους συντελεστές του φόρου προστιθέμενης αξίας (ΦΠΑ), όπως ορίζονται επί του παρόντος στην οδηγία 2006/112/ΕΚ του Συμβουλίου
                  27
               , έχουν ως στόχο να διαφυλάξουν τη λειτουργία της εσωτερικής αγοράς και να αποτρέψουν τις στρεβλώσεις του ανταγωνισμού. Οι κανόνες σχεδιάστηκαν πριν από δύο και πλέον δεκαετίες με βάση την αρχή της χώρας καταγωγής. Στο σχέδιο δράσης της για τον ΦΠΑ
                  28
                και στη συνέχεια που έδωσε σε αυτό
                  29
               , η Επιτροπή ανακοίνωσε την πρόθεσή της να προσαρμόσει τους εν λόγω κανόνες σε ένα οριστικό σύστημα ΦΠΑ για το μεταξύ επιχειρήσεων (B2B) διασυνοριακό εμπόριο αγαθών μεταξύ των κρατών μελών, το οποίο θα βασίζεται στη φορολόγηση στο κράτος μέλος προορισμού. 
            
         
         
            
               (2)Στο πλαίσιο του οριστικού συστήματος όπου οι παραδόσεις αγαθών και η παροχή υπηρεσιών θα φορολογούνται στο κράτος μέλος προορισμού, οι προμηθευτές των αγαθών και οι παρέχοντες τις υπηρεσίες δεν θα αποκομίζουν σημαντικό όφελος από την εγκατάσταση σε κράτος μέλος με χαμηλότερο συντελεστή. Στο πλαίσιο του εν λόγω συστήματος, η μεγαλύτερη ποικιλομορφία στους συντελεστές ΦΠΑ δεν θα μπορεί να διαταράξει τη λειτουργία της ενιαίας αγοράς ούτε να δημιουργήσει στρεβλώσεις του ανταγωνισμού. Υπό τις συνθήκες αυτές, θα ήταν σκόπιμο να παρασχεθεί μεγαλύτερη ευελιξία στα κράτη μέλη όσον αφορά τον καθορισμό των συντελεστών.
            
            
               (3)Η άρση των περιορισμών παράλληλα με τη θέση σε ισχύ του οριστικού καθεστώτος φορολόγησης των συναλλαγών μεταξύ των κρατών μελών θα πρέπει να επιτρέπει στα κράτη μέλη να συνεχίζουν να εφαρμόζουν τους μειωμένους συντελεστές ΦΠΑ οι οποίοι επί του παρόντος χορηγούνται ως παρεκκλίσεις δυνάμει του τίτλου VIII κεφάλαιο 4 της οδηγίας 2006/112/ΕΚ και του παραρτήματος X της οδηγίας 2006/112/ΕΚ και οι οποίοι σε διαφορετική περίπτωση θα έληγαν με τη θέση σε ισχύ του εν λόγω καθεστώτος. 
            
            
               (4) Στο πλαίσιο οριστικού συστήματος ΦΠΑ, όλα τα κράτη μέλη θα πρέπει να τυγχάνουν ίσης μεταχείρισης και, συνεπώς, να υπόκεινται στους ίδιους περιορισμούς κατά την εφαρμογή μειωμένων συντελεστών ΦΠΑ, οι οποίοι θα πρέπει να συνεχίσουν να αποτελούν εξαίρεση από τον κανονικό συντελεστή. Η διασφάλιση της εν λόγω ίσης μεταχείρισης, χωρίς τον περιορισμό της υφιστάμενης ευελιξίας των κρατών μελών όσον αφορά τον καθορισμό των συντελεστών ΦΠΑ, μπορεί να επιτευχθεί με την παροχή σε όλα τα κράτη μέλη της δυνατότητας να εφαρμόζουν μειωμένο συντελεστή για τον οποίο δεν ισχύει η ελάχιστη απαίτηση, καθώς και απαλλαγή με δικαίωμα έκπτωσης του ΦΠΑ εισροών, πέραν των δύο, κατ’ ανώτατο όριο, μειωμένων συντελεστών ύψους τουλάχιστον 5 %.
            
            
               (5)Αν ο μηχανισμός που χρησιμοποιείται για σκοπούς φορολόγησης δεν βασίζεται στην αρχή του προορισμού, θα μπορούσαν να προκύψουν στρεβλώσεις του ανταγωνισμού. Αυτό ισχύει, ιδίως, στην περίπτωση των πράξεων για την πραγματοποίηση του ταξιδιού που πραγματοποιούνται ως ενιαία παροχή υπηρεσιών κατ’ εφαρμογή του καθεστώτος του περιθωρίου κέρδους των πρακτορείων ταξιδιών, καθώς και των παραδιδόμενων αγαθών βάσει του ειδικού καθεστώτος που εφαρμόζεται στα μεταχειρισμένα αγαθά και στα αντικείμενα καλλιτεχνικής, συλλεκτικής ή αρχαιολογικής αξίας, αλλά και σε ορισμένες περιπτώσεις που αφορούν αγαθά ή υπηρεσίες, όπως οι χρηματοπιστωτικές υπηρεσίες, που απαλλάσσονται χωρίς δικαίωμα έκπτωσης, αλλά για τα οποία μπορεί να χορηγηθεί δικαίωμα φορολόγησης. Προκειμένου να αμβλυνθούν οι εν λόγω στρεβλώσεις, θα πρέπει να καταρτιστεί κατάλογος των παραδόσεων αγαθών και των παροχών υπηρεσιών που υπάγονται στον κανονικό συντελεστή ΦΠΑ («αρνητικός κατάλογος»), με βάση τη στατιστική ταξινόμηση προϊόντων ανά δραστηριότητα. Ο κατάλογος θα πρέπει να επανεξετάζεται ανά πέντε έτη. 
            
            
                (6)Προκειμένου να αποφευχθούν οι περιττές περιπλοκές και η επακόλουθη αύξηση του κόστους των επιχειρήσεων, ιδίως για το ενδοκοινοτικό εμπόριο, τα αγαθά και οι υπηρεσίες που μπορούν να χρησιμοποιηθούν μόνο ως ενδιάμεσες εισροές για οικονομική δραστηριότητα δεν θα πρέπει να τυγχάνουν της εφαρμογής μειωμένων συντελεστών ΦΠΑ στο πλαίσιο του οριστικού συστήματος ΦΠΑ. Οι εν λόγω συντελεστές θα πρέπει να εφαρμόζονται μόνο υπέρ των τελικών καταναλωτών και ο καθορισμός τους θα πρέπει να διασφαλίζει την ίση μεταχείριση παρόμοιων αγαθών ή υπηρεσιών που παραδίδονται ή παρέχονται από διαφορετικούς υποκείμενους στον φόρο. Συνεπώς, οι συντελεστές αυτοί θα πρέπει να εφαρμόζονται για την επιδίωξη, κατά συνεπή τρόπο, ενός στόχου γενικού συμφέροντος.
            
            
               (7)Προκειμένου να διατηρηθεί η ευρωστία των δημόσιων οικονομικών των κρατών μελών και να προλαμβάνονται οι υπερβολικές μακροοικονομικές ανισορροπίες, θα πρέπει να εξασφαλιστεί το κατάλληλο επίπεδο εσόδων. Δεδομένου ότι ο ΦΠΑ αποτελεί σημαντική πηγή εσόδων, ως εγγύηση για τους εθνικούς προϋπολογισμούς, είναι συνεπώς απαραίτητο να καθοριστεί ελάχιστο όριο για τον σταθμισμένο μέσο συντελεστή, το οποίο θα πρέπει να τηρείται ανά πάσα στιγμή από τα κράτη μέλη.
            
            
               (8)Παρότι εξακολουθεί να είναι δυνατή η εφαρμογή διαφορετικών συντελεστών σε ορισμένες απομακρυσμένες περιοχές, είναι απαραίτητο να διασφαλιστεί ότι ο κανονικός συντελεστής τηρεί το ελάχιστο όριο του 15 %.
            
            
               (9)Στόχος της παρούσας οδηγίας είναι να διασφαλιστεί η ισότιμη πρόσβαση των κρατών μελών στην εφαρμογή μειωμένων συντελεστών. Δεδομένου ότι ο στόχος αυτός δεν μπορεί να επιτευχθεί επαρκώς από τα κράτη μέλη, μπορεί όμως, λόγω των υφιστάμενων περιορισμών, να επιτευχθεί καλύτερα στο επίπεδο της Ένωσης, η Ένωση δύναται να λάβει μέτρα σύμφωνα με την αρχή της επικουρικότητας, η οποία διατυπώνεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας του ιδίου άρθρου, η παρούσα οδηγία δεν υπερβαίνει τα αναγκαία για την επίτευξη των στόχων αυτών.
            
            
                (10)Σύμφωνα με την κοινή πολιτική δήλωση, της 28ης Σεπτεμβρίου 2011, των κρατών μελών και της Επιτροπής σχετικά με τα επεξηγηματικά έγγραφα
                  30
               , τα κράτη μέλη ανέλαβαν να συνοδεύουν, στις περιπτώσεις όπου αιτιολογείται, την κοινοποίηση των μέτρων μεταφοράς στο εθνικό δίκαιο με ένα ή περισσότερα έγγραφα στα οποία θα επεξηγείται η σχέση μεταξύ των συστατικών στοιχείων μιας οδηγίας και των αντίστοιχων μερών των πράξεων μεταφοράς στο εθνικό δίκαιο. Όσον αφορά την παρούσα οδηγία, ο νομοθέτης θεωρεί ότι η διαβίβαση τέτοιων εγγράφων είναι δικαιολογημένη.
            
            
               (11)Οι παρεκκλίσεις βάσει του τίτλου VIII κεφάλαιο 4 της οδηγίας 2006/112/ΕΚ και του παραρτήματος X της οδηγίας 2006/112/ΕΚ θα πρέπει να παύσουν να ισχύουν κατά την ημερομηνία έναρξης ισχύος της οδηγίας όσον αφορά τη θέσπιση των λεπτομερών τεχνικών μέτρων για τη λειτουργία του οριστικού συστήματος ΦΠΑ που βασίζεται στην αρχή της φορολόγησης στο κράτος μέλος προορισμού. Ως εκ τούτου, η παρούσα οδηγία και η οδηγία όσον αφορά τη θέσπιση των λεπτομερών τεχνικών μέτρων για τη λειτουργία του οριστικού συστήματος ΦΠΑ που βασίζεται στην αρχή της φορολόγησης στο κράτος μέλος προορισμού θα πρέπει να μεταφερθούν στο εθνικό δίκαιο έως την ίδια ημερομηνία και οι αναγκαίες εθνικές διατάξεις για τη συμμόρφωση προς τις εν λόγω οδηγίες θα πρέπει να εφαρμοστούν από την ίδια ημερομηνία. Έως την ημερομηνία αυτή, οι ισχύουσες διατάξεις σχετικά με τους συντελεστές που προβλέπονται στην οδηγία 2006/112/ΕΚ, συμπεριλαμβανομένων των παραρτημάτων της, θα πρέπει να εξακολουθήσουν να εφαρμόζονται.
            
            
               (12)Συνεπώς, η οδηγία 2006/112/ΕΚ θα πρέπει να τροποποιηθεί αναλόγως,
            
            
               ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
            
            
               Άρθρο 1
            
            
               Η οδηγία 2006/112/ΕΚ τροποποιείται ως εξής:
            
            
               1)στο άρθρο 94, η παράγραφος 2 απαλείφεται·
            
            
               2)το άρθρο 98 αντικαθίσταται από το ακόλουθο κείμενο:
            
            
               «Άρθρο 98
            
            
               1. Τα κράτη μέλη μπορούν να εφαρμόζουν κατ’ ανώτατο όριο δύο μειωμένους συντελεστές.
            
            
               Οι μειωμένοι συντελεστές καθορίζονται ως ποσοστό της βάσης επιβολής του φόρου το οποίο δεν είναι κατώτερο του 5 %. 
            
            
               2. Κατά παρέκκλιση από την παράγραφο 1, τα κράτη μέλη μπορούν, πέραν  των δύο μειωμένων συντελεστών, να εφαρμόζουν μειωμένο συντελεστή κατώτερο από το ελάχιστο όριο του 5 % και απαλλαγή με δικαίωμα έκπτωσης του ΦΠΑ που καταβλήθηκε στο προηγούμενο στάδιο.  
            
         
         
            
               3. Οι μειωμένοι συντελεστές και οι απαλλαγές που εφαρμόζονται δυνάμει των παραγράφων 1 και 2 είναι μόνο προς όφελος των τελικών καταναλωτών και εφαρμόζονται για την επιδίωξη, κατά συνεπή τρόπο, στόχου γενικού συμφέροντος.
            
            
               Οι μειωμένοι συντελεστές και οι απαλλαγές που προβλέπονται στις παραγράφους 1 και 2 δεν εφαρμόζονται στα αγαθά ή τις υπηρεσίες των κατηγοριών που περιλαμβάνονται στο παράρτημα ΙΙΙα.»·
            
            
               3)το άρθρο 99 απαλείφεται·
            
            
               4)παρεμβάλλεται το ακόλουθο άρθρο 99α:
            
            
               «Άρθρο 99α
            
            
               Κατά τον καθορισμό των συντελεστών που προβλέπονται στα άρθρα 97 και 98, τα κράτη μέλη διασφαλίζουν ότι ο σταθμισμένος μέσος συντελεστής, ο οποίος υπολογίζεται σύμφωνα με το άρθρο 4 του κανονισμού (ΕΟΚ, Ευρατόμ) αριθ. 1553/89 του Συμβουλίου (*), υπερβαίνει ανά πάσα στιγμή το 12 %.
            
            
               __________________________________________________________________
            
            
               (*) Κανονισμός (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθεμένης αξίας (ΕΕ L 155 της 7.6.1989, σ. 9)»·
            
            
               5)το άρθρο 100 αντικαθίσταται από το ακόλουθο κείμενο:
            
            
               «Άρθρο 100
            
            
               Έως τις 31 Δεκεμβρίου 2026 και κάθε πέντε έτη στη συνέχεια, η Επιτροπή υποβάλλει στο Συμβούλιο έκθεση σχετικά με το πεδίο εφαρμογής του παραρτήματος IIIα, συνοδευόμενη από προτάσεις για την τροποποίηση του εν λόγω παραρτήματος, εφόσον απαιτείται.»·
            
            
               6)τα άρθρα 101, 102, 103 και 104α απαλείφονται·
            
            
               7)το άρθρο 105 τροποποιείται ως εξής:
            
            
               α)η παράγραφος 1 απαλείφεται·
            
            
               β)η παράγραφος 2 αντικαθίσταται από το ακόλουθο κείμενο:
            
            
               «2. Η Πορτογαλία μπορεί, για τις συναλλαγές που διεξάγονται στις αυτόνομες περιοχές των Αζορών και της Μαδέρας και για τις άμεσες εισαγωγές στις δύο αυτές περιοχές, να εφαρμόζει συντελεστές κατώτερους από εκείνους που εφαρμόζονται στην ηπειρωτική χώρα. Ωστόσο, ο κανονικός συντελεστής δεν είναι κατώτερος του 15 %.»·
            
            
               8)στον τίτλο VIII, το κεφάλαιο 4 απαλείφεται·
            
            
               9)στο άρθρο 316 παράγραφος 1, το στοιχείο γ) απαλείφεται·
            
            
               10)στο άρθρο 378 παράγραφος 2, το στοιχείο β) απαλείφεται·
            
            
               11)στο άρθρο 387, το στοιχείο γ) απαλείφεται·
            
         
         
            
               12)το παράρτημα IΙI απαλείφεται·
            
            
               13)το παράρτημα της παρούσας οδηγίας παρεμβάλλεται ως παράρτημα ΙΙΙα.
            
            
               Άρθρο 2
            
            
               1. Τα κράτη μέλη θεσπίζουν και δημοσιεύουν, το αργότερο κατά την ημερομηνία που αντιστοιχεί στην προθεσμία μεταφοράς στο εσωτερικό δίκαιο της οδηγίας όσον αφορά τη θέσπιση των λεπτομερών τεχνικών μέτρων για τη λειτουργία του οριστικού συστήματος ΦΠΑ που βασίζεται στην αρχή της φορολόγησης στο κράτος μέλος προορισμού, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
            
            
               Εφαρμόζουν τις διατάξεις αυτές από την ημερομηνία που αντιστοιχεί στην ημερομηνία εφαρμογής των αναγκαίων διατάξεων για τη συμμόρφωση προς την οδηγία όσον αφορά τη θέσπιση των λεπτομερών τεχνικών μέτρων για τη λειτουργία του οριστικού συστήματος ΦΠΑ που βασίζεται στην αρχή της φορολόγησης στο κράτος μέλος προορισμού.
            
            
               Η Επιτροπή δημοσιεύει ανακοίνωση στην Επίσημη Εφημερίδα της Ευρωπαϊκής Ένωσης στην οποία προσδιορίζονται οι ημερομηνίες που αναφέρονται στο πρώτο και το δεύτερο εδάφιο. 
            
            
               Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη. 
            
            
               2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
            
            
               Άρθρο 3
            
            
               Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            
            
               Άρθρο 4
            
            
               Η παρούσα οδηγία απευθύνεται στα κράτη μέλη.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                  
                        Κατάσταση της Ένωσης 2017. Επιστολή προθέσεων προς τον Πρόεδρο Antonio Tajani και τον Πρωθυπουργό Jüri Ratas, 13 Σεπτεμβρίου 2017, διαθέσιμη στην ηλεκτρονική διεύθυνση 
                     https://ec.europa.eu/commission/sites/beta-political/files/state-union-2017-brochure_el.pdf
                     . Βλ. επίσης παράρτημα I του προγράμματος εργασίας της Επιτροπής 2017, COM(2016) 710 final, Στρασβούργο, 25.10.2016, σ. 3, διαθέσιμο στην ηλεκτρονική διεύθυνση 
                     https://ec.europa.eu/info/sites/info/files/cwp_2017_annex_i_el.pdf
                     .
                  
               
               
                  
                     (2)
                  
                        Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1)
               
               
                  
                     (3)
                  
                        Πρόταση οδηγίας του Συμβουλίου για την τροποποίηση της οδηγίας 2006/112/ΕΚ όσον αφορά την εναρμόνιση και απλούστευση ορισμένων κανόνων στο σύστημα φόρου προστιθέμενης αξίας και τη θέσπιση του οριστικού συστήματος για τη φορολόγηση των συναλλαγών μεταξύ κρατών μελών (COM(2017) 569 final)
               
               
                  
                     (4)
                  
                        Τροποποιημένη πρόταση κανονισμού του Συμβουλίου για την τροποποίηση του κανονισμού (ΕΕ) αριθ. 904/2010 σχετικά με μέτρα ενίσχυσης της διοικητικής συνεργασίας στον τομέα του φόρου προστιθέμενης αξίας (COM(2017) 706 final)
               
               
                  
                     (5)
                  
                        Πρώτη οδηγία 67/227/ΕΟΚ του Συμβουλίου, της 11ης Απριλίου 1967, περί της εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών
               
               
                  
                     (6)
                  
                        Δεύτερη οδηγία 67/228/ΕΟΚ του Συμβουλίου, της 11ης Απριλίου 1967, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — διάρθρωση και κανόνες εφαρμογής του κοινού συστήματος φόρου προστιθεμένης αξίας
               
               
                  
                     (7)
                  
                        Οδηγία 91/680/ΕΟΚ του Συμβουλίου, της 16ης Δεκεμβρίου 1991, για τη συμπλήρωση του κοινού συστήματος φόρου προστιθέμενης αξίας και την τροποποίηση, ενόψει της κατάργησης των φορολογικών συνόρων, της οδηγίας 77/388/ΕΟΚ (ΕΕ L 376 της 31.12.1991, σ. 1)
               
               
                  
                     (8)
                  
                        Οδηγία 92/77/ΕΟΚ του Συμβουλίου, της 19ης Οκτωβρίου 1992, για τη συμπλήρωση του κοινού συστήματος του φόρου προστιθεμένης αξίας και την τροποποίηση της οδηγίας 77/388/ΕΟΚ (Προσέγγιση των συντελεστών ΦΠΑ)
               
               
                  
                     (9)
                  
                        Απόφαση της 12ης Ιουνίου 2008, C-462/05, Επιτροπή κατά Πορτογαλίας, EU:C:2008:337
               
               
                  
                     (10)
                  
                        Πρόταση οδηγίας του Συμβουλίου για την τροποποίηση της οδηγίας 77/388/EOK σχετικά με τους μειωμένους συντελεστές φόρου προστιθεμένης αξίας (COM(2003) 397 final)
               
               
                  
                     (11)
                  
                        Οδηγία 2006/18/ΕΚ του Συμβουλίου, της 14ης Φεβρουαρίου 2006, για την τροποποίηση της οδηγίας 77/388/ΕΟΚ όσον αφορά τους μειωμένους συντελεστές φόρου προστιθέμενης αξίας (ΕΕ L 51 της 22.2.2006, σ. 12)
               
               
                  
                     (12)
                  
                        Βλ. ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο και την Ευρωπαϊκή Οικονομική και Κοινωνική Επιτροπή για το μέλλον του ΦΠΑ: Προς ένα απλούστερο, ισχυρότερο και αποτελεσματικότερο σύστημα ΦΠΑ προσαρμοσμένο στην ενιαία αγορά (COM(2011) 851 final), τμήμα 4.1. Τα συμπεράσματα σχετικά με τη θέσπιση συστήματος το οποίο θα βασίζεται στην αρχή του προορισμού που διατυπώθηκαν στην ανακοίνωση εγκρίθηκαν από τα συμπεράσματα του Συμβουλίου της 15ης Μαΐου 2012.
               
               
                  
                     (13)
                  
                        Οδηγία 2008/8/ΕΚ του Συμβουλίου, της 12ης Φεβρουαρίου 2008, για την τροποποίηση της οδηγίας 2006/112/ΕΚ όσον αφορά τον τόπο παροχής υπηρεσιών (ΕΕ L 44 της 20.2.2008, σ. 11)
               
               
                  
                     (14)
                  
                        Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο και την Ευρωπαϊκή Οικονομική και Κοινωνική Επιτροπή σχετικά με ένα σχέδιο δράσης για τον ΦΠΑ - Προς έναν ενιαίο χώρο ΦΠΑ στην ΕΕ - Η ώρα των αποφάσεων (COM(2016) 148 final)
               
               
                  
                     (15)
                  
                        Πρόγραμμα εργασίας της Επιτροπής 2017: Δημιουργία μιας Ευρώπης που προστατεύει, ενδυναμώνει και υπερασπίζεται τους πολίτες της (COM(2016) 710 final)
                        
                  http://eur-lex.europa.eu/legal-content/EL/TXT/?qid=1487237841093&uri=CELEX:52016DC0710
               
               
                  
                     (16)
                  
                        Βλ.: 
                  http://www.consilium.europa.eu/el/press/press-releases/2016/05/25-conclusions-vat-action-plan/ 
                   
               
               
                  
                     (17)
                  
                        Πρόταση οδηγίας του Συμβουλίου για την τροποποίηση της οδηγίας 2006/112/ΕΚ όσον αφορά την εναρμόνιση και απλούστευση ορισμένων κανόνων στο σύστημα φόρου προστιθέμενης αξίας και τη θέσπιση του οριστικού συστήματος για τη φορολόγηση των συναλλαγών μεταξύ κρατών μελών (COM(2017) 569 final)
               
               
                  
                     (18)
                  
                        Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο και την Ευρωπαϊκή Οικονομική και Κοινωνική Επιτροπή σχετικά με τη συνέχεια που δίνεται στο σχέδιο δράσης για τον ΦΠΑ – Προς έναν ενιαίο χώρο ΦΠΑ στην ΕΕ – Η ώρα των αποφάσεων (COM(2017) 566 final)
               
               
                  
                     (19)
                  
                        Τελική έκθεση, Λονδίνο 2011, διαθέσιμη στην ηλεκτρονική διεύθυνση: 
                  https://ec.europa.eu/taxation_customs/sites/taxation/files/resources/documents/common/publications/studies/report_evaluation_vat.pdf
               
               
                  
                     (20)
                  
                        Τελική έκθεση, Βιέννη 2013, διαθέσιμη στην ηλεκτρονική διεύθυνση:  
                  https://ec.europa.eu/taxation_customs/sites/taxation/files/resources/documents/common/publications/studies/vat_rates_structure_final_report.pdf
               
               
                  
                     (21)
                  
                        Reform of rules on EU VAT rates (Μεταρρύθμιση των κανόνων για τους συντελεστές ΦΠΑ στην ΕΕ), τελική έκθεση (αναμένεται προσεχώς)
               
               
                  
                     (22)
                  
                        Οι παρατηρήσεις που ελήφθησαν από τους συμμετέχοντες και η πλήρης έκθεση σχετικά με τα αποτελέσματα είναι διαθέσιμες στο 
                  CIRCABC
                  .
               
               
                  
                     (23)
                  
                        SEC(2017) 
               
               
                  
                     (24)
                  
                        Κανονισμός (ΕΕ) αριθ. 1209/2014 της Επιτροπής, της 29ης Οκτωβρίου 2014, για την τροποποίηση του κανονισμού (ΕΚ) αριθ. 451/2008 του Ευρωπαϊκού Κοινοβουλίου και του Συμβουλίου για τη δημιουργία νέας στατιστικής ταξινόμησης προϊόντων ανά δραστηριότητα (CPA) και για την κατάργηση του κανονισμού (ΕΟΚ) αριθ. 3696/93 του Συμβουλίου
               
               
                  
                     (25)
                  
                        ΕΕ C της , σ. .
               
               
                  
                     (26)
                  
                        ΕΕ C της , σ. .
               
               
                  
                     (27)
                  
                        ΕΕ L 347 της 11.12.2006, σ. 1.
               
               
                  
                     (28)
                  
                        Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο και την Ευρωπαϊκή Οικονομική και Κοινωνική Επιτροπή σχετικά με ένα σχέδιο δράσης για τον ΦΠΑ - Προς έναν ενιαίο χώρο ΦΠΑ στην ΕΕ - Η ώρα των αποφάσεων (COM(2016) 148 final της 7ης Απριλίου 2016)
               
               
                  
                     (29)
                  
                        Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο και την Ευρωπαϊκή Οικονομική και Κοινωνική Επιτροπή σχετικά με τη συνέχεια που δίνεται στο σχέδιο δράσης για τον ΦΠΑ – Προς έναν ενιαίο χώρο ΦΠΑ στην ΕΕ – Η ώρα των αποφάσεων (COM(2017) 566 final της 4ης Οκτωβρίου 2017)
               
               
                  
                     (30)
                  
                        ΕΕ C 369 της 17.12.2011, σ. 14.  
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.1.2018
            COM(2018) 20 final
            ΠΑΡΑΡΤΗΜΑ
            της
            Πρότασης οδηγίας του Συμβουλίου
            για την τροποποίηση της οδηγίας 2006/112/EΚ όσον αφορά τους συντελεστές φόρου προστιθέμενης αξίας
            {SWD(2018) 7 final}{SWD(2018) 8 final}
            
               
         
         
            
               Παράρτημα IIIα
            
            
               Κατάλογος παραδόσεων αγαθών και παροχής υπηρεσιών που αναφέρονται στο άρθρο 98 παράγραφος 3
            
            
                     
                     
                        Αριθμός 
                     
                  
                  
                     
                        Α
                     
                     
                        Κατηγορίες προϊόντων 
                     
                  
                  
                     
                        Β
                     
                     
                        Κατατάσσονται υπό τους κωδικούς CPA (*)
                     
                  
                  
                     
                        Γ
                     
                     
                        Προϊόντα που εξαιρούνται από τις κατηγορίες που απαριθμούνται στη στήλη Α
                     
                  
                  
                     
                        Δ
                     
                     
                        Κωδικοί CPA των προϊόντων που απαριθμούνται στη στήλη Γ
                     
                  
               
                     
                        (1)
                     
                  
                  
                     
                        Παροχή υπηρεσιών που υπόκειται στον ΦΠΑ, σύμφωνα με το ειδικό καθεστώς του περιθωρίου κέρδους των πρακτορείων ταξιδίων που προβλέπεται στα άρθρα 306 έως 310 και παροχή ταξιδιωτικών υπηρεσιών από μεσάζοντες που πραγματοποιείται σύμφωνα με το άρθρο 28
                     
                  
                  
                     
                        Άνευ αντικειμένου
                     
                  
                  
                     
                        Άνευ αντικειμένου
                     
                  
                  
                     
                        Άνευ αντικειμένου
                     
                  
               
                     
                        (2)
                     
                  
                  
                     
                        Παράδοση αγαθών που υπόκειται στον ΦΠΑ, σύμφωνα με το ειδικό καθεστώς του περιθωρίου κέρδους που προβλέπεται στα άρθρα 312 έως 325
                     
                  
                  
                     
                        Άνευ αντικειμένου
                     
                  
                  
                     
                        Άνευ αντικειμένου
                     
                  
                  
                     
                        Άνευ αντικειμένου
                     
                  
               
                     
                        (3)
                     
                  
                  
                     
                        Παράδοση αγαθών που υπόκειται στον ΦΠΑ, σύμφωνα με το ειδικό καθεστώς για τις πωλήσεις σε δημοπρασία που προβλέπεται στα άρθρα 333 έως 341
                     
                  
                  
                     
                        Άνευ αντικειμένου
                     
                  
                  
                     
                        Άνευ αντικειμένου
                     
                  
                  
                     
                        Άνευ αντικειμένου
                     
                  
               
                     
                        (4)
                     
                  
                  
                     
                        Παράδοση πολύτιμων μετάλλων, κοσμημάτων και πολύτιμων αντικειμένων
                     
                  
                  
                     
                        07.29.14
                        08.99.21
                        08.99.22
                        24.41
                        32.12
                        32.13
                        47.00.82
                     
                  
                  
                     
                        Ουδέν
                     
                  
                  
                     
                        Ουδέν
                     
                  
               
                     
                        (5)
                     
                  
                  
                     
                        Παράδοση αλκοολούχων ποτών
                     
                  
                  
                     
                        11.01
                        11.02
                        11.03
                        11.05
                        47.00.25
                     
                  
                  
                     
                        Ουδέν
                     
                  
                  
                     
                        Ουδέν
                     
                  
               
                     
                        (6)
                     
                  
                  
                     
                        Παράδοση προϊόντων καπνού
                     
                  
                  
                     
                        12
                        47.00.27
                     
                  
                  
                     
                        Ουδέν
                     
                  
                  
                     
                        Ουδέν
                     
                  
               
                     
                        (7)
                     
                  
                  
                     
                        Παράδοση, μίσθωση, συντήρηση και επισκευή μεταφορικών μέσων
                     
                  
                  
                     
                        29
                        30
                        33.15
                        33.16
                        45
                        47.00.81
                        77.1
                        77.34
                        77.35
                        77.39.13
                     
                  
                  
                     
                        Παράδοση, μίσθωση, συντήρηση και επισκευή ποδηλάτων, παιδικών αμαξιδίων (καροτσιών) και αναπηρικών αμαξιδίων (καροτσιών)
                     
                     
                     
                     
                     
                        Παράδοση οχημάτων με κινητήρα και άλλων μηχανοκίνητων οχημάτων που είναι σχεδιασμένα κυρίως για τη μεταφορά κάτω των 10 προσώπων, στα οποία περιλαμβάνονται και τα αυτοκίνητα του τύπου «break» και τα αγωνιστικά, άλλα από τα οχήματα μόνο με κινητήρα στον οποίο ή ανάφλεξη γίνεται με σπινθηριστή ή μόνο με εμβολοφόρο κινητήρα εσωτερικής καύσης στον οποίο ή ανάφλεξη γίνεται με συμπίεση (ντίζελ ή ημιντίζελ) 
                     
                  
                  
                     
                        30.92
                        33.17.19
                        47.00.65
                        47.00.75
                        77.21.10
                        77.29.19
                        95.29.12
                     
                     
                        29.10.24
                        45.11.2
                        45.11.3
                     
                  
               
                     
                        (8)
                     
                  
                  
                     
                        Παράδοση καυσίμων ελαίων και αερίων· παράδοση λιπαντικών ελαίων
                     
                  
                  
                     
                        19.20.2
                        47.00.81
                        47.00.85
                     
                  
                  
                     
                        Ουδέν
                     
                  
                  
                     
                        Ουδέν
                     
                  
               
                     
                        (9)
                     
                  
                  
                     
                        Παράδοση όπλων και πυρομαχικών
                     
                  
                  
                     
                        25.4
                        47.00.65
                     
                  
                  
                     
                        Ουδέν
                     
                  
                  
                     
                        Ουδέν
                     
                  
               
                     
                        (10)
                     
                  
                  
                     
                        Παράδοση ηλεκτρονικών υπολογιστών, ηλεκτρονικών και οπτικών προϊόντων· παράδοση ρολογιών χεριού
                     
                  
                  
                     
                        26
                        47.00.3
                        47.00.82
                        47.00.83
                        47.00.88
                     
                  
                  
                     
                        Ουδέν
                     
                  
                  
                     
                        Ουδέν
                     
                  
               
                     
                        (11)
                     
                  
                  
                     
                        Παράδοση ηλεκτρολογικού εξοπλισμού
                     
                  
                  
                     
                        27
                        47.00.54
                        47.00.56
                        47.00.83
                     
                  
                  
                     
                        Ουδέν
                     
                  
                  
                     
                        Ουδέν
                     
                  
               
                     
                        (12)
                     
                  
                  
                     
                        Παράδοση επίπλων
                     
                  
                  
                     
                        31
                        47.00.55
                     
                  
                  
                     
                        Ουδέν
                     
                  
                  
                     
                        Ουδέν
                     
                  
               
                     
                        (13)
                     
                  
                  
                     
                        Παράδοση μουσικών οργάνων
                     
                  
                  
                     
                        32.2
                        47.00.58
                     
                  
                  
                     
                        Ουδέν
                     
                  
                  
                     
                        Ουδέν
                     
                  
               
                     
                        (14)
                     
                  
                  
                     
                        Παράδοση αντικειμένων καλλιτεχνικής αξίας
                     
                  
                  
                     
                        47.00.69
                        47.00.91
                        90.03.13
                        91.02.2
                     
                  
                  
                     
                        Ουδέν
                     
                  
                  
                     
                        Ουδέν
                     
                  
               
                     
                        (15)
                     
                  
                  
                     
                        Παροχή χρηματοπιστωτικών και ασφαλιστικών υπηρεσιών
                     
                  
                  
                     
                        64
                        65
                        66
                     
                  
                  
                     
                        Ουδέν
                     
                  
                  
                     
                        Ουδέν
                     
                  
               
                     
                        (16)
                     
                  
                  
                     
                        Παροχή υπηρεσιών τυχερών παιχνιδιών και στοιχημάτων
                     
                  
                  
                     
                        92
                     
                  
                  
                     
                        Ουδέν
                     
                  
                  
                     
                        Ουδέν
                     
                  
               
               _______________________
            
            
               (*) CPA - στατιστική ταξινόμηση προϊόντων ανά δραστηριότητα που καθορίζεται δυνάμει του κανονισμού (ΕΚ) αριθ. 451/2008 του Ευρωπαϊκού Κοινοβουλίου και του Συμβουλίου για τη δημιουργία νέας στατιστικής ταξινόμησης προϊόντων ανά δραστηριότητα (CPA) και για την κατάργηση του κανονισμού (ΕΟΚ) αριθ. 3696/93 του Συμβουλίου (ΕΕ L 145 της 4.6.2008, σ. 65).